हाम्रो विद्यालय शुक्लाफाँटा राष्ट्रिय निकुञ्जको छेउमै पर्छ । विद्यार्थी साथीहरू कहिलेकाहीँ घुम्न र बस्न भनेर टाढा जंगलमा जान्छन् । यसो गर्दा उनीहरूको ज्यानलाई खतरा हुन सक्छ । हाम्रो विद्यालयमा ठूलो ठाउँ खाली नै रहेकाले हामी त्यहाँ एउटा सानो बगैंचा र पार्क बनाउन चाहन्छौं । कञ्चनपुरस्थित लक्ष्मी सेकेन्डरी स्कुलमा कक्षा ९ मा पढ्ने सपना नाग्रीको योजना हो यो । लक्ष्मी बाल क्लबकी अध्यक्ष रहेकी सपनाले आफ्ना साथीहरूसँग मिलेर बनाउने पार्कको वरिपरि लिपटिसको रूख लगाइनेछ ।
